CELEX: C2007/315/50
Language: et
Date: 2007-12-22 00:00:00
Title: Kohtuasi C-490/07: 7. novembril 2007 esitatud hagi — Euroopa Ühenduste Komisjon versus Küprose Vabariik

22.12.2007   
            
            
               ET
            
            
               Euroopa Liidu Teataja
            
            
               C 315/30
            
         7. novembril 2007 esitatud hagi — Euroopa Ühenduste Komisjon versus Küprose Vabariik
   (Kohtuasi C-490/07)
   (2007/C 315/50)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakia ja A. Alcover San Pedro)
   
      Kostja: Küprose Vabariik
   Hageja nõuded
   
               —
            
            
               Tuvastada, et kuna Küprose Vabariik:
               
                           —
                        
                        
                           ei ole kehtestanud süsteemi kontrollitavate ainete taaskasutamise, ringlussevõtu, taasväärtustamise ja kõrvaldamise soodustamiseks,
                        
                     
                           —
                        
                        
                           kasutab sellist kontrollitavate ainete korraldussüsteemi, mis põhineb kontrollitavaid aineid sisaldavate seadmete ladustamisel, kusjuures neid aineid kasutatakse sobivate seadmete ehitamiseni või seadmete nende kõrvaldamise eesmärgil välisriiki saatmiseni,
                        
                     
                           —
                        
                        
                           ei ole teatanud taaskasutatud, ringlusse võetud, taasväärtustatud või kõrvaldatud kontrollitavate ainete hulka,
                        
                     
                           —
                        
                        
                           on loonud koolitusprogrammid, mis on vabatahtlikud, ilma et ta oleks kehtestanud õiguslikku raamistikku, milles on määratletud kvalifikatsiooni miinimumnõuded personalile, kes tegeleb nende kontrollitavate ainete ringlussevõtuga, mis sisalduvad külmutus- ja kliimaseadmetes, soojuspumpades, lahusteid sisaldavates seadmetes, tuletõrjesüsteemides ning tulekustutites,
                        
                     
                           —
                        
                        
                           ei ole võtnud kõikvõimalikke ettevaatusabinõusid, et igal aastal kontrollida lekete ärahoidmiseks neid püsiseadmeid, mis sisaldavad üle kolme kilogrammi külmutusvedelikku, ega ole kehtestanud asjaomase hoolduspersonali kvalifikatsiooni miinimumnõudeid,
                        
                     siis on Küprose Vabariik rikkunud Euroopa Parlamendi ja nõukogu 29. juuni 2000. aasta määruse (EÜ) nr 2037/2000 osoonikihti kahandavate ainete kohta artikli 16 lõikest 1 ja lõike 5 esimesest ja teisest lausest ning artikli 17 lõikest 1 tulenevaid kohustusi;
            
         
               —
            
            
               mõista kohtukulud välja Küprose Vabariigilt.
            
         Väited ja peamised argumendid
   
               1.
            
            
               Küprose Vabariigi ametivõimud esitasid 6. aprillil 2005. komisjonile aruande määruse (EÜ) nr 2037/2000 osoonikihti kahandavate ainete kohta artiklite 16 ja 17 kohaldamise kohta.
            
         
               2.
            
            
               Komisjon tuvastas pärast kõnealuse aruande uurimist, et Küprose Vabariik ei ole kehtestanud süsteemi kontrollitavate ainete taaskasutamise, ringlussevõtu, taasväärtustamise ja kõrvaldamise soodustamiseks ega ehitanud vastavaid seadmeid ega õiguslikult määratlenud kontrollitavate ainete kogumist, kõrvaldamist või eemaldamist puudutavaid kohustusi.
            
         
               3.
            
            
               Komisjon tuvastas samuti, et puudub vajalik terviklik õigusnormide raamistik, milles on määratletud kvalifikatsiooni miinimumnõuded personalile, kes tegeleb kontrollitavate ainete ringlussevõtuga, ja et olemasolevad koolitusprogrammid on vabatahtlikud.
            
         
               4.
            
            
               Lõpuks, mis puutub kohustusse kontrollida igal aastal lekete ärahoidmiseks neid püsiseadmeid, mis sisaldavad üle kolme kilogrammi külmutusvedelikku, ja kohustusse kehtestada asjaomase hoolduspersonali kvalifikatsiooni miinimumnõudeid, siis tuvastas komisjon, et vastavate siseriiklike õigusaktide vastuvõtmine on peatatud.
            
         
               5.
            
            
               Komisjon leiab, et järelikult on Küprose Vabariik rikkunud 29. juuni 2000. aasta määruse (EÜ) nr 2037/2000 osoonikihti kahandavate ainete kohta artikli 16 lõikest 1 ja lõike 5 esimesest ja teisest lausest ning artikli 17 lõikest 1 tulenevaid kohustusi.